kardosdrur/scandi-wiki huggingface dataset:
Landesbergen

Landesbergen er en kommune med knap 2.750 indbyggere (2012) beliggende syd for Nienburg mod sydøst i Landkreis Nienburg/Weser i den tyske delstat Niedersachsen.

Geografi 
Landesbergen er en del af Samtgemeinde Mittelweser og ligger ved naturparken Steinhuder Meer ved floden Weser og omtrent midt mellem byerne Nienburg/Weser og Stadthagen.

Inddeling 
I kommunen ligger landsbyerne:
 Landesbergen
 Brokeloh
 Hahnenberg
 Heidhausen

Eksterne kilder/henvisninger 

 Om kommunen  på Samtgemeinde Mittelwesers websted
Mia Hansen-Løve

Mia Hansen-Løve (født 15. februar 1981 i Paris) er en fransk filminstruktør.

Biografi 
Mia Hansen-Løve er født i Paris 5. arrondissement, som barn af to filosofilærere, Laurence og Ole Hansen-Løve. Hendes danskklingende navn stammer fra hendes danske farfar.

Hun fik sin første filmrolle i 1998 i filmen Fin août, début septembre af Olivier Assayas, senere havde hun også en rolle i en anden af Assayas film Les Destinées sentimentales i 2000. I 2001 startede hun på teaterskole, som hun forlod i 2003. Herefter læste hun tysk på Sorbonne, med dansk som sidefag. Hendes første film som instruktør var kortfilmen Après mûre réflexion fra 2003.

Filmografi

Skuespiller

Instruktør

Udmærkelser 
 2016 Sølvbjørnen for filmen L'avenir

Eksterne henvisninger

Kilder 

Filminstruktører fra Frankrig
Personer fra Paris
Leese

Leese er en kommune med godt 1.650 indbyggere (2012) beliggende syd for Nienburg mod sydøst i Landkreis Nienburg/Weser i den tyske delstat Niedersachsen.

Geografi 
Leese er en del af samtgemeinde Mittelweser og ligger lige øst for samtgemeindens administrationsby Stolzenau, på østsiden af floden Weser, i et marsk- og gestlandskab.

Eksterne kilder/henvisninger 

 Om kommunen  på Samtgemeinde Mittelwesers websted
Sydbyskolen

Sydbyskolen er en skole der ligger i Næstved Kommune i det sydlige Sjælland. 

Skolen består af 2 afdelinger den ene er 0,1,2Årgang og den anden er så 3,4,5,6 årgang og så skal man skifte skole 

Der går ca Omkring 300 Elever og omkring 100 lærere og Pædagoer Der er en stor legeplads skolegård Der består af 2 Klatre tårne 8 gynger en fodboldbane to Parkuer baner 

Og 2 Basket Baner og masser af grønne træer og buske

Eksterne henvisninger 
 http://sydbyskolen.skoleporten.dk/sp 

Folkeskoler i Næstved Kommune
Big Bang (gruppe)

Big Bang (, stiliseret BIGBANG) er en sydkoreansk boyband dannet af YG Entertainment. G-Dragon(GD), rapper T.O.P, forsanger Daesung(D-lite), vokalist Taeyang og yngste vokalist Seungri havde deres officielle debut som en gruppe af fem medlemmer d. 19 August, 2006. Som en gruppe med fokus på hip hop genren, fandt Big Bang deres success med deres gennembrudshit "Lies", som forblev som nummer ét på koreanske hitlister i en rekordslående periode af syv uger i træk. Gruppen modtog Song of the Year pris ved MNet Korean Music Festival i 2007.

Big Bangs følgende udgivelser fremmede deres success og popularitet, resulterende i hitliste-toppende hits "Last Farewell" og "Haru Haru." Efter at have modtaget Artist of the Year prisen fra Mnet Korean Music Festival i 2008, udvidede gruppen deres bestræbelser til Japan, hvor de vandt tre priser ved den niende MTV Video Music Awards Japan. Under deres promovering i Japan  begyndte medlemmer på solo aktiviteter; Taeyang og G-Dragon udgav solo albummer, G-Dragon og T.O.P dannede en underenhed, Seungri og Daesung optrod i musicals og var værter for underholdningsshows og T.O.P blev en højt rost film stjerne.

Efter en to-årig pause i Syd Korea, blev Big Bang genforenet i 2011 med deres album Tonight. Promoveringen blev dog afbrudt da flere medlemmer stødte ind i juridiske problemer. Ved enden af året genopstod Big Bang som Best World Wide Act vinder ved MTV Europe Music Awards i 2011. Tre måneder efter deres sejr i Europa udgav Big Bang deres mest succesfulde fysiske album, Alive, det første koreanske album til at liste på Billboard 200, før de påbegyndte deres første turné, som sluttede i starten af 2013. Mærket som "Nationens Boy Band" har medlemmernes involvering, navlig G-Dragons, i komponeringen og produceringen af deres egen musik optjent gruppen respekt og ros af musik industrien. De har aktuelt rekorden for at være den bestsælgende artist på Cyworld.

Medlemmer 

Nuværende medlemmer

Tidligere medlemmer

Diskografi

Turnéer

Eksterne henvisninger 

 
 

Musikgrupper fra Sydkorea
Etableret i 2006
Boybands
Anker Lund

Niels Anker Lund (24. februar 1840 i København – 27. september 1922 på Frederiksberg) var en dansk historiemaler.

Lund blev uddannet på Kunstakademiet fra 1858 til 1866. I 1880erne malede han adskillige altertavler, blandt andet det i Råbjerg Kirke. Større fortjeneste opnåede Lund i sin tid som kunstnerisk leder af dekorationsafdelingen på P. Ipsens Enkes terracottafabrik. Et højdepunkt blev Amsterdamvasen, der vandt 1. præmie på kunstindustriudstillingen i Amsterdam i 1877.

Hæder 
 1868, Akademiet
 1917, 1919, 1921, Ronge

Ekstern henvisning og kilde 

Malere fra Danmark
Stolzenau

Stolzenau er en kommune med knap 7.452 indbyggere (2012) beliggende syd for Nienburg i den sydlige centrale del af Landkreis Nienburg/Weser i den tyske delstat Niedersachsen.

Geografi 
Stolzenau er administrationsby i samtgemeinde Mittelweser og ligger på vestsiden af floden Weser, i et marsk- og gestlandskab.

Nabokommuner 
Kommunen grænser mod nord til Steyerberg, mod øst til kommunerne Landesbergen og Leese (begge i Samtgemeinde Mittelweser). Mod sydøst grænser kommunen til delstaten Nordrhein-Westfalen (Landkreis Minden-Lübbecke og Petershagen); mod sydvest og vest grænser den til Samtgemeinde Uchte.

Inddeling 
I kommunen Stolzenau ligger landsbyerne
 Stolzenau (Zentrum)
 Schinna
 Frestorf
 Hibben
 Müsleringen
 Nendorf
 Holzhausen
 Anemolter
 Diethe

Endvidere ligger bebyggelserne Alterkamp, Böthel, Sögeberg og Kohlenweyhe i kommunen.

Eksterne kilder/henvisninger 

 Om kommunen  på Samtgemeinde Mittelwesers websted
Via Artis Konsort

Via Artis Konsort er et internationalt ensemble dannet i 2006 af komponisten og organisten Poul Udbye Pock-Steen. Ensemblet beskæftiger sig med koncerter i kirker og andre koncertplatforme, site-responsive koncerter og større scenekunst samt musikdramatiske projekter. Ensemblet veksler i størrelse fra projekt til projekt og samarbejder ofte med andre organisationer. De aktuelle medlemmer er Mogens Rasmussen (viola da gamba), Christina Majbom Jelling Holm (vokal, performance, slagtøj), Lars Hedelius-Strikkertsen (barokguitar, romantisk guitar, oud), Oskar Hjorth (slagtøj), Tine Maj Kofoed Antonsen (klarinet, vokal), Anne Marie Høst Mortensen (harpe, vokal) med flere.

Ensemblet har indtil videre udgivet tre albums og spillet over 400 koncerter og musikdramatiske forestillinger i koncertsale og andre venues, primært i de nordiske lande, Spanien og Latinamerika.

Diskografi 
 Via Stellae (2008) 
 El Arte de Tañer (2009)
 Crosswork (2012)

Ensemblets første udgivelse betegnes som "En musikalsk rejse af ad pilgrimsruten til Santiago de Compostela". Musikken og teksterne på Via Stellae er inspireret af de viser og sange som blev sunget af europæiske pilgrimme undervejs til Santiago de Compostela, på dansk kendt som Jakobsvejen. Kristeligt Dagblad beskrev det således i deres anmeldelse "..der er en rytmisk gejst og energi over foretagendet, der virker smittende", samt "Det danser og swinger med inspiration fra latinamerikansk og arabisk musik.."

Koncertrækker og musikdramatik 
 Nordiske Kulturveje (2011)
 Songs from the Borderland (2011)
 Sangbogen fra Eldorado (2012) 
 Copenhagen Chansonnier (2012)
 WAR (2014)
 Andersens duende (2015)
 Del Norte al sur (2015)
Escarramán (2016)
Hesbjerg Revisited (2017)
Andersen duende (2019)
Sønderskov Revisited (2022)
Castas (2022)
Dalum Revisited - Del I (2022)

Via Artis Konsort er ved flere lejligheder blevet transmitteret live på DR. Sangbogen fra Eldorado d. 12. marts 2014 sendt i sin fulde længde på P2 Koncerten. Ensemblet har derudover fremført deres koncerter på flere internationale musikfestivaler; nævneværdige er især deres optrædener på Aalborg Operafestival  og Næstved Early Music Festival i 2016 med "Escarramán", “Música de la Itinerancia” i Santiago de Compostela, Spanien - i anledning af Santiagos katedral 800 års jubilæum med "Songs from the Borderland", Mod.Strøm festivalen med "Hesbjerg revisited", samt Sorø Internationale Musikfestival i 2013 med "Sangbogen fra Eldorado". Ensemblets seneste større musikdramatiske produktion er "Andersen duende" med premiere på Dynamo, Odense Havn i februar 2019.

Eksterne kilder/henvisninger 

Klassisk_musik
Musikgrupper fra Danmark
Regeringen Pauli Ellefsen

Pauli Ellefsens regering var Færøernes regering fra 5. januar 1981 til 10. januar 1985. Den var en koalition mellem Sambandsflokkurin (SB), Fólkaflokkurin (FF) og Sjálvstýrisflokkurin (SF), ledet af Pauli Ellefsen (SB). Den var den første rent borgerlige regering på Færøerne siden 1959.

Under denne regering blev givet omfattende skattelettelser, og ligeledes uddelt licenser til adskillige havbrug på Færøerne.

Noter 

Ellefsen, Pauli
Politik i 1981
Politik i 1985
Albatros D.III

Albatros D.III var et ensædet biplan jagerfly, som under 1. verdenskrig toges i brug i tysk og østrig-ungarsk tjeneste.
Da flyet introduceredes i december 1916, udmærkede det sig straks med stor manøvre- og klatrefærdighed i forhold til modstandernes fly.
Flyet var især succesfuldt i blodige april 1917, da tyske styrker havde luftherredømmet.
D.III blev fløjet af mange flyver-esser, heriblandt tyskerne Manfred von Richthofen, Ernst Udet, Erich Löwenhardt, Kurt Wolff og Karl Emil Schäffer, samt østrigeren Frank Linke-Crawford.

D.III var en videreudvikling af forgængeren Albatros D.II, men havde en helt ny vingestruktur, som var inspireret af de franske Nieuport 11-kampfly. Det viste sig dog at vingestrukturen var dens svaghed under høj hastighed, hvor undervingen kunne vibrere.
Flyet blev udstyret med en kraftig Mercedes D.IIIa-motor med en ydelse på 180 hk, men senere varianter udstyredes med endnu kraftigere motorer med ydelser helt op til 225 hk.

Produktionen af Albatros D.III startedes i 1916 i Berlin-Johannisthal med ca. 500 fly, men flyttedes 1917 til underafdelingen Ostdeutsche Albatros Werke i Schneidemühl (polsk:Piła).
Under licensproduktion byggede Oesterreichische Flugzeugfabrik AG i Wiener Neustadt indtil krigsslutningen ca. 540 såkaldte Oeffag D.III, og det lykkedes bl.a. for dem at forbedre undervingen.

Luftskibsbasen i Tønder rådede over 5 Albatros D.III'ere

og en dertil bygget flyhangar og landingsbane.
Flere af flyene havarerede under start eller landing på den dårligt planerede og ofte våde bane.
Til sidst opgaves forsvaret og det sidste fly forlod basen 6. marts 1918, hvorfor luftskibene L 54 og L 60 var chanceløse under det engelske luftangreb 19. juli 1918.

Den 78 x 25 m store flyhangar består endnu.

Efter afslutningen af 1. verdenskrig købte Polen 38 af de østrigske og af de 22 tyske fly og brugte dem under den polsk-sovjetiske krig.
Andre købtes bl.a. af det Osmanniske Rige.

Tekniske data

Se også 
 :de:Albatros Flugzeugwerke
 :de:Albatros D.II
 :de:Nieuport 11
 :de:Oeffag D.III
 :de:Oesterreichische Flugzeugfabrik AG
 :de:Jagdstaffel 11
 :en:Bloody April

Jagerfly i 1. verdenskrig
Luftskibsbasen i Tønder
Militærfly fra Tyskland
1-motors propelfly
Lagtingsvalget 1984

Lagtingsvalget på Færøerne 1984 blev afholdt 8. november 1984, efter at Lagmand Pauli Ellefsen udskrev lagtingsvalg til den sidste mulige dato, nøjagtig fire år efter lagtingsvalget 1980.

Valgresultatet indebar at den borgerlige Pauli Ellefsens regering (Sambandsflokkurin, Fólkaflokkurin og Sjálvstýrisflokkurin) måtte gå af til fordel for centrum-venstrekoalitionen Atli Dams fjerde regering (Javnaðarflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin). Regeringsskiftet skete den 10. januar 1985. Sambandsflokkurin og Fólkaflokkurin gik dermed ud i opposition.

Resultater

Mandatfordeling

Referencer 

1984
Politiske valg i 1984
Politik i 1984
Vild med dans (sæson 10)

Den tiende sæson af Vild med dans blev sendt fra den 13. september 2013 og til den 29. november 2013.

Claus Elming fortsatte i sin rolle som den mandlige vært, mens der på den kvindelige front var udskiftning i form af Sarah Grünewald, der overtog rollen fra Christiane Schaumburg-Müller. Tidligere vært Andrea Elisabeth Rudolph vendte tilbage som vært i et enkelt program, hvor der blev samlet ind til Kræftens Bekæmpelse. 

De tolv par blev offentliggjort fredag den 23. august 2013.

Par 
Efter at der i forrige sæson var ti par med, er man denne gang vendt tilbage til de sædvanlige tolv.

Den to første kendte, der blev afsløret, var Mette Blomsterberg og Mads Laudrup. Resten af navnene blev offentliggjort fredag den 23. august.

Resultater

Gennemsnit

Danse og sange

Uge 1: Premiere 

 I den første uge dansede kun seks af parrene om point fra dommere og seere. Parret, der fik lavest point, skulle i omdans ugen efter.

Uge 2 

 I den anden uge skulle de seks par, der ikke fik point i den første uge, danse. Parret, der fik lavest point, skulle i omdans mod parret med de laveste point fra ugen før.

Omdans for uge 1 og 2

Uge 3 

 Presset er blevet for stort for 46-årige skuespilleren Claes Bang, der med øjeblikkelig virkning træder ud af showet. Dermed er det også slut for hans partner Katrine Bonde.

Uge 4 

 Særlig præsentation: Pænt nej tak — Nik & Jay

Uge 5

Uge 6

Uge 7 

 I denne uge blev der også samlet ind til Kræftens Bekæmpelse, og overskuddet fra seernes sms-stemmer gik til formålet. Derudover havde de fire dommere planlagt hvert deres danseshow med et selvvalgt dansehold, hvor den vindende dommer blev fundet på seernes stemmer.

Dommerkonkurrencen

Uge 8 

 I den ottende uge skulle de resterende par ud i en individuel dans, og derefter delte parrene sig i to hold, der hver især optrådte med en bollywood. Parrene i den bollywood, som fik flest point fra dommerne, fik to ekstra point.

Uge 9 

 I den niende uge dansede parrene én af deres individuelle danse. Derudover deltog de alle for første gang i programmets historie i et lindy hop-maraton.

Uge 10: Kvartfinale 

 I den tiende uge dansede parrene én af deres individuelle danse og én individuel argentinsk tango.

Uge 11: Semifinale 

 I den ellevte uge skulle de tre resterende par ud i deres manglende individuelle dans og én individuel wienervals og trio-dans.

Uge 12: Finale 

 I den tolvte uge dansede parrene én individuel dans valgt af dommerne, én showdans og én freestyle frit sat sammen af parrene selv.

Referencer 

10
Hungrvaka

Hungrvaka ("hungervækkeren") er
et af de bedste historiske skrifter fra ca. 1200, en biskopsaga. Det
handler om de fem første biskopper ved Skálholt på Island i perioden
1056-1176 og giver et anskueligt billede af de pågældende biskopper, som var:

 1056-1080 Ísleifur Gissurarson
 1082-1118 Gissur Ísleifsson
 1118-1133 Þorlákur Runólfsson
 1134-1148 Magnús Einarsson
 1152-1176 Klængur Þorsteinsson

Forfatteren er en gejstlig, der har levet på
Skalholt. Han fortæller ligefremt og
uden svulstigheder, tilsyneladende med et ønske om at give en nøjagtig beskrivelse. Han vil "vække hunger", dvs.
lyst hos læserne til at læse andre islandske skrifter og fortællinger. 

Af samme forfatter er formodentlig også sagaen om biskop Páll Jónsson (død 1211).

Se også
 Islandsk litteratur i middelalderen
 Biskopper ved Skálholt

Kilde
  af professor Finnur Jónsson

Noter

Eksterne henvisninger
 Om "Hungrvaka" på Heimskringla.no.  Den oldnorske og oldislandske litteraturs historie af  Finnur Jónsson. København 1898 
 "Hungrvaka", oversættelse fra 2013 af  Camilla Basset (en.) − Om oversættelsen fra Skemman.is
 "Hungurvaka, sive Historia primorum qvinqve Skalholtensium in Islandia ... (1778)" på Archive.org med parallel tekst på islandsk og latin og indledning på latin
 "Hungurvaka — Biskupaannálar Jóns Egilssonar; Island, 1600-1700" . Om håndskriftet på den islandske side Handrit.is

Litteratur fra Island
Nordisk litteratur fra middelalderen
Salmonsens
Askø Ø-Museum

Askø Ø-Museum eller bare Askø Museum er et lokalhistorisk museum, der ligger på Askø i Smålandsfarvandet nord for Lolland. Museet udstiller fotos og genstande, der fortæller om livet for de omkring 200 indbyggere på Askø og naboøen Lilleø fra omkring 1850-1950. Det indeholder desuden et lokalhistorisk arkiv Udstillingen er for en stor dels vedkommende en hjem indrettet med historiske genstande, hvilket indbefatter køkken, stue og soveværelse. Desuden findes redskaber i flint fra stenalderen.

Askø Ø-Museum har til huse i en sidebygningen til præstegården, der hører til Askø Kirke. Museet drives af frivillige og der er gratis adgang. Sæsonen varer fra midt juni til midten af september.

Referencer 

Museer i Region Sjælland
Bygninger, konstruktioner og anlæg i Lolland Kommune
Richard Lynn

Richard Lynn (født 20. februar 1930, død juli 2023) var en britisk professor emeritus i psykologi ved  University of Ulster, der er kendt for sit syn på racemæssige, etniske og nationale forskelle i intelligens.

Lynn blev uddannet på Bristol Grammar School og Kings College, Cambridge i England. Han arbejdede som lektor i psykologi ved University of Exeter, og som professor i psykologi ved Det Økonomiske og Sociale Forskningsinstitut i Dublin, og ved University of Ulster i Coleraine. Han er forfatter eller medforfatter til 11 bøger og mere end 200 tidsskriftartikler. To af hans seneste bøger er om dysgenitik og racehygiejne.

Noter 

Racister
Psykologer fra Storbritannien
Briter i 1900-tallet
Briter i 2000-tallet
Ceres Panorama

Ceres Panorama er et 75 m og 20 etager højt højhus, der i Aarhus' nye bydel CeresByen. 

Ceres Panorama indeholder 130 lejligheder, der var indflytningsklare fra 1. november 2016. I tilknytning til ejendommen har ingeniørrådgivningsfirmaet Niras på de tre nederste etager et 5.000 kvm stort erhvervslejemål fra august 2016.

Byggeriet er tegnet af Schmidt, Hammer og Lassen Architects og opført af totalentreprenør A. Enggaard A/S.

Referencer 

Bygninger, konstruktioner og anlæg i Aarhus
Comwell
Højhuse i Århus
Dobbeltguitar

Den mest almindelige type af flerhalsetguitarer er dobbeltguitaren, hvoraf den mest almindelige version er den elektrisk guitar med tolv strenge på den øverste hals, mens den nederste hals normalt har seks. Kombinationen seksstrenget og bas anvendes også, samt en båndløs hals med en regelmæssig båndede hals, eller enhver anden kombination af guitarhalsen og pickup stilarter. Der findes også akustiske versioner. To halse tillader guitaristen at skifte hurtigt og nemt mellem guitarlyde uden at tage sig tid til at skifte guitarer.

Galleri

Eksterne henvisninger 

 Two Necks Are Better Than One: A Brief History of Multi-Neck Guitars 

Guitar
Internationalt selskab for dynamiske spil

Internationalt selskab for dynamiske spil (ISDG), er en non-profit, videnskabelig organisation, hvis formål er at fremme teorien for og anvendelserne af dynamisk spilteori.

Historie 
ISDG blev stiftet den 9. august 1990 i Helsinki, Finland, under konferencen ”4th International Symposium on Dynamic Games and Applications” der blev afholdt på Helsinkis tekniske universitet. ISDG ledes af an bestyrelse, hvis formand er selskabets præsident. Gennem årene har følgende været præsidenter for ISDG:
 Tamer Basar 1990-1994
 Alain Haurie 1994-1998
 Pierre Bernhard 1998-2002
 Georges Zaccour 2002-2006
 Geert Jan Olsder 2006-2008
 Leon Petrosyan 2008-2012
 Michèle Breton 2012-2016
 Vladimir Mazalov 2016-

ISDGs mål 
 At fremme udviklingen og anvendelserne af dynamisk spilteori
 At sprede videnskabelig viden og information gennem forskellige kommunikationskanaler. ISDG søger at opfylde dette mål ved at organisere symposier, konferencer og workshops  samt ved at medvirke til publikation af velrenommerede tidsskrifter af høj kvalitet.
 At etablere bånd til det internationale videnskabelige samfund, i særdeleshed til videnskabelige selskaber som virker indenfor spilteori, optimering, beslutningsanalyse samt dynamiske systemer.

ISDG publikationer 
 Annals of the International Society of Dynamic Games. Redaktør: Tamer Başar. Udgivet af forlaget Birkhäuser.
 Dynamic Games and Applications. Chefredaktør: Georges Zaccour. Udgivet af forlaget Birkhäuser.
 International Game Theory Review. Chefredaktør: David W. K. Yeung. Redaktører: Hans Peters og Leon A. Petrosyan. Udgivet af forlaget World Scientific Publishing Co. Pte. Ltd.

The Isaacs Award 
Bestyrelsen for ISDG besluttede i 2003 at indstifte en ærespris, som tildeles en forsker for “fremragende bidrag til teorien for og anvendelser af dynamiske spil". Startende i 2004 tildeles prisen til to forskere i forbindelse med ISDGs symposier, der afholdes hvert andet år. Prisen blev første gang uddelt i 2004 og har sit navn efter amerikaneren Rufus Isaacs, der anses for at være grundlæggeren af det videnskabelige område differentialspil (differential games). Modtagerne af prisen har været følgende:
 2004: Yo-Chi Ho & George Leitmann
 2006: Nikolay Krasovskii & Wendell Fleming
 2008: Pierre Bernhard & Alain Haurie
 2010: Tamer Başar & Geert Jan Olsder
 2012: Steffen Jørgensen & Karl Sigmund
 2014: Eitan Altman & Leon Petrosyan
 2016: Martino Bardi & Ross Cressman
 2018: Andrzej Nowak & Georges Zaccour

Eksterne links 
 ISDG home 
 Game Theory Society
 ISDG. Russian Chapter 

Spilteori
Mindekultur

Mindekultur eller erindringskultur er et begreb, som især anvendes blandt postmodernistiske historikere om de symboler, der skaber sammenhængskraft blandt borgerne i en stat. Der er ofte tale om nationalt forherligende minder om fordums storhed eller nostalgiske erindringer om heltegerninger. I modsætning til museumskulturen tilstræber mindekulturens erindringssteder ikke en objektiv formidling af historien.

Typiske mindekulturelle symboler 
 Gravsten
 Mindesmærker
 Jubilæumsskrifter
 Statueer

Litteratur 
 Jensen, Bernard Eric: Historie - livsverden og fag, Gyldendal 2006,

Referencer 
 Danmarkshistorien.dk 

Historie
Kultur
Ib Braun

Ib Ejner Braun (9. maj 1933 i Hvidovre - 6. januar 2003) var en dansk billedhugger og bygningsudsmykker.

Han blev uddannet fra Kunstakademiets billedhuggerskole (1958-63) og er medlem af BKF og Kunstnersamfundet.
 
Han har solgt til bl.a. Ny Carlsbergfondet, Albanifondet og Københavns Kulturfond.

Værker

Noter

Eksterne henvisninger

Se også 
Formstøbning (Cire Perdue)

Kunstnere fra Danmark

Billedhuggere fra Danmark
Samtgemeinde Steimbke

Samtgemeinde Steimbke er en samtgemeinde ("fælleskommune" eller amt) syd for Nienburg østlige del af Landkreis Nienburg/Weser i den tyske delstat Niedersachsen. Administrationen ligger i byen Steimbke

Geografi 
Samtgemeinde Steimbke ligger i et landskab med heder, mose og skov.

Inddeling 
Samtgemeinden består af fire kommuner
 Rodewald,
 Steimbke,
 Linsburg og
 Stöckse

Historie 
Ind til 31. december 2004 hørte Samtgemeinde Steimbke til det tidligere Regierungsbezirk Hannover, der lige som de andre regierungsbezirke i Niedersachsen blev nedlagt.

Eksterne kilder/henvisninger 

 Samtgemeinde Steimbkes websted